സ്മാര്ട്ട് ഫോണ് വാങ്ങാന് 17കാരന് 26 കാരിയായ ഭാര്യയെ 55കാരന് 1.8 ലക്ഷത്തിന് വിറ്റു.! ജയ്പൂര്: സ്മാര്ട്ട് ഫോണ് വാങ്ങാനായി ഭാര്യയെ 55കാരന് വിറ്റ 17കാരന് പിടിയില്. കഴിഞ്ഞ ജൂലായില് വിവാഹിതരായ 17 കാരനും 26 കാരിയും ഓഗസ്റ്റില് ഒഡിഷയില് നിന്ന് രാജസ്ഥാനിലെ ഇഷ്ടിക ചൂളയില് ജോലിക്ക് പോയി. അവിടെ വച്ചാണ് 17കാരന് ഭാര്യയെ 55കാരനായ രാജസ്ഥാന് സ്വദേശിക്ക് 1.8 ലക്ഷം രൂപക്ക് വിറ്റത്. പണമുപയോഗിച്ച് ഇഷ്ടഭക്ഷണം കഴിക്കുകയും സ്മാര്ട്ട് ഫോണ് വാങ്ങുകയുമായിരുന്നെന്ന് 17കാരന് പൊലീസിനോട് പറഞ്ഞു. തുടര്ന്ന് 26കാരിയെ രാജസ്ഥാനിലെ ബാരനില് നിന്ന് പൊലീസ് രക്ഷപ്പെടുത്തി. യുവതിയെ രക്ഷപ്പെടുത്താനെത്തിയ പൊലീസും നാട്ടുകാരും നേരിയ സംഘര്ഷമുണ്ടായി. 55കാരന് പണം നല്കിയാണ് യുവതിയെ സ്വന്തമാക്കിയതെന്നും കൊണ്ടുപോകാന് അനുവദിക്കില്ലെന്നും നാട്ടുകാര് പറഞ്ഞു. 17കാരനെ ജുവൈനല് കോടതിയില് ഹാജരാക്കിയ ശേഷം കറക്ഷനല് ഹോമിലേക്ക് മാറ്റി.